Twyfelfontein

Ved Twyfelfontein i Kuneneregionen i Namibia finnes en bemerkelsesverdig samling på om lag 2 000 figurer bergkunst, som dateres til en periode på flere tusen år, fram til år 1000 e.Kr. Twyfelfontein omfatter også seks åpne huler, eller steinoverbygg, med avbildninger av mennesker, malt i rød oker.

Bergkunsten er skapt av en jeger-samlerkultur som levde i området, som en del av deres ritualer. Ristningene omfatter flodhester, elefanter, struts og sjiraffer, samt bilder av dyrs og menneskers fotavtrykk. Noen av figurene viser mennesker som forvandler seg til dyr, slik som «Løvemannen». Bruken av området, og arbeidet med nye ristninger, opphørte trolig rundt år 1000, etter at jeger-samlerkulturen ble avløst av en gjeterkultur. 

Arkeologiske utgravninger har avdekket gjenstander av stein, smykker og perler laget av strutse-eggeskall.  Området ble Namibias første verdensarvminne i 2007. 
 Referanser 

 Eksterne lenker 


Kategori:Verdensarven i Namibia
Kategori:Bergkunst i Afrika